b"\n_START_ARTICLE_\nValeri Bojinov\n_START_SECTION_\nBiografie\n_START_PARAGRAPH_\nN\xc4\x83scut la Gorna Oreahovi\xc8\x9ba, Bulgaria, Bojinov s-a mutat \xc3\xaen Malta la v\xc3\xa2rsta de 12 ani cu mama sa, Pepa, fost\xc4\x83 juc\xc4\x83toare a echipei na\xc8\x9bionale de fotbal a Bulgariei, \xc8\x99i tat\xc4\x83l s\xc4\x83u vitreg Sa\xc8\x99o Angelov, care a jucat pentru echipa na\xc8\x9bional\xc4\x83 de fotbal a Bulgariei \xc3\xaen anii 1990._NEWLINE_Bojinov a fost descoperit la v\xc3\xa2rsta de 14 ani de c\xc4\x83tre directorul sportiv Lecce, Pantaleo Corvino, \xc3\xaen timp ce juca pentru Piet\xc3\xa0 Hotspurs \xc8\x99i a semnat pentru doar 30.000.000 ITL (\xc3\xaen jur de 15.000 \xe2\x82\xac).\n_START_SECTION_\nLecce\n_START_PARAGRAPH_\nBojinov s-a stabilit \xc3\xaen ora\xc8\x99ul Lecce \xc8\x99i \xc8\x99i-a continuat studiile acolo \xc3\xaen timp ce juca pentru echipele de tineret ale lui Lecce. A debutat \xc3\xaen Seria A la 22 ianuarie 2002, la v\xc3\xa2rsta de 15 ani \xc8\x99i 11 luni, devenind cel mai t\xc3\xa2n\xc4\x83r juc\xc4\x83tor str\xc4\x83in care a jucat \xc3\xaen Serie A. A marcat primul s\xc4\x83u gol \xc3\xaen divizia de v\xc3\xa2rf la 6 ianuarie 2004, \xc3\xaentr-o \xc3\xaenfr\xc3\xa2ngere scor 1-2 \xc3\xaempotriva Bolognei..\n_START_SECTION_\nFiorentina\n_START_PARAGRAPH_\nBojinov a fost achizi\xc8\x9bionat de Fiorentina \xc3\xaen ianuarie 2005. El \xc8\x99i-a f\xc4\x83cut debutul pentru club pe 2 februarie 2005 \xc3\xaempotriva lui Palermo, juc\xc3\xa2nd \xc3\xaentregul meci. La 26 februarie 2005, a marcat primul gol pentru Fiorentina, \xc3\xaempotriva lui Udinese. La 8 mai 2005, Bojinov a marcat golul victoriei \xc3\xaen minutul 79 \xc3\xaempotriva lui Chievo la Stadio Marc'Antonio Bentegodi cu o victorie de 1-2. \xc3\x8en sezonul 2004-2005, Bojinov a jucat \xc3\xaen total nou\xc4\x83 meciuri, marc\xc3\xa2nd dou\xc4\x83 goluri.\n_START_SECTION_\nJuventus\n_START_PARAGRAPH_\nPentru sezonul 2006-2007, Fiorentina l-a \xc3\xaemprumutat pe Bojinov lui Juventus, care tocmai a fost retrogradat la Serie B, echip\xc4\x83 pentru care a marcat cinci goluri \xc3\xaen optsprezece meciuri.\n_START_SECTION_\nManchester City\n_START_PARAGRAPH_\nLa 3 august 2007, s-a anun\xc8\x9bat faptul c\xc4\x83 Bojinov a fost transferat de clubul englez de Premier League Manchester City, cu care a semnat un contract de patru ani, cu suma de transfer nefiind f\xc4\x83cut\xc4\x83 public\xc4\x83. La 11 august 2007, el \xc8\x99i-a f\xc4\x83cut debutul pentru club \xc3\xaentr-o victorie cu 0-2  \xc3\xaempotriva lui West Ham United la Boleyn Ground, c\xc3\xa2nd a intrat \xc3\xaen locul lui Rolando Bianchi \xc3\xaen minutul 60 al meciului de campionat._NEWLINE_Bojinov s-a accidentat la ligamentele genunchiului \xc3\xaen meciul \xc3\xaempotriva lui Manchester United din august 2007, accidentare \xc3\xaen urma c\xc4\x83reia a lipsit cinci luni. El a revenit la antrenamente la 22 ianuarie 2008, marc\xc3\xa2nd cinci goluri \xc3\xaentr-un amical. La 11 februarie 2008, Bojinov a jucat \xc3\xaentr-un meci al echipei de rezerve a lui Manchester City, \xc3\xaen care a intrat pe teren din postura de rezev\xc4\x83 \xc8\x99i a \xc3\xaenscris un gol cu capul dintr-o centrare trimis\xc4\x83 de \xc3\x89mile Mpenza. Antrenorul lui Manchester City, Sven-G\xc3\xb6ran Eriksson, i-a transmis lui Bojinov c\xc4\x83 nu va fi gata s\xc4\x83 joace \xc3\xaen meciul cu Everton la 25 februarie 2008. El nu a reu\xc8\x99it s\xc4\x83 se \xc3\xaentoarc\xc4\x83 \xc3\xaen prima echip\xc4\x83 \xc3\xaen sezonul 2007-2008, dar a jucat \xc3\xaen c\xc3\xa2teva meciuri pentru echipa de rezerv\xc4\x83 \xc8\x99i a fost inclus \xc3\xaen turneul lui City din Asia._NEWLINE_Bojinov a marcat primul gol pentru club \xc3\xaen mai mult de un an \xc3\xaentr-un amical de dinaintea sezonului \xc3\xaempotriva lui Stockport County. El a marcat, de asemenea, golul victoriei \xc3\xaentr-un amical \xc3\xaempotriva lui AC Milan pe 9 august 2008. La 17 august 2008, Bojinov a lipsit timp de \xc8\x99ase luni din cauza unei accident\xc4\x83ri la tendonul lui Ahile \xc3\xaen timp ce f\xc4\x83cea \xc3\xaenc\xc4\x83lzirea \xc3\xaenainte de meciul cu Aston Villa._NEWLINE_La mijlocul lunii februarie 2009, antrenorul echipei Manchester City, Mark Hughes, a declarat c\xc4\x83 Bojinov va juca un meci \xc8\x99coal\xc4\x83 \xe2\x80\x9e\xc3\xaen spatele u\xc8\x99ilor \xc3\xaenchise\xe2\x80\x9d, pe m\xc4\x83sur\xc4\x83 ce se apropie de \xc3\xaentoarcerea sa la prima echip\xc4\x83. A jucat 65 de minute pentru echipa rezerve pe 17 februarie 2009. El a marcat chiar din penalty \xc3\xaempotriva rivalei Manchester United \xc3\xaentr-un meci al echipei de rezerve._NEWLINE_Bojinov a revenit \xc3\xaen Premier League intr\xc3\xa2nd \xc3\xaen minutul 89 \xc3\xaempotriva lui West Ham la 1 martie 2009. A intrat din nou pe final de meci pentru Manchester City \xc3\xaen minutul 83 \xc3\xaen locul lui Elano \xc3\xaempotriva lui Aston Villa. Bojinov a fost pentru prima dat\xc4\x83 titular din 2007, \xc3\xaentr-o victorie cu 1-0 pe teren propriu cu Sunderland la 22 martie 2009, dar a fost \xc3\xaenlocuit \xc3\xaen minutul 65 de Craig Bellamy care \xc3\xae\xc8\x99i revenise \xc8\x99i el dintr-o accidentare. El a \xc3\xaenscris primul gol \xc3\xaen campionat \xc3\xaen meciul pierdut cu 2-1 \xc3\xaempotriva lui Tottenham Hotspur pe 16 mai 2009, la patru minute dup\xc4\x83 ce a intrat pe teren \xc3\xaen locul compatriotului Martin Petrov \xc3\xaen minutul 61 pe White Hart Lane.\n_START_SECTION_\nParma\n_START_PARAGRAPH_\nLa 29 iulie 2009 a fost anun\xc8\x9bat faptul c\xc4\x83 Bojinov se va al\xc4\x83tura echipei italiene Parma sub form\xc4\x83 de \xc3\xaemprumut. A ales s\xc4\x83 poarte num\xc4\x83rul 86 pe tricou. La 23 septembrie 2009 a marcat primul gol oficial pentru Parma \xc3\xaempotriva lui Lazio la Stadio Olimpico. El a marcat, de asemenea, dintr-un penalty pentru echipa sa; meciul s-a \xc3\xaencheiat cu o victorie scor 1-2. La data de 24 martie 2010, Bojinov a marcat \xc3\xaempotriva lui AC Milan \xc3\xaen minutul 90, \xc3\xaen victoria de acas\xc4\x83 cu 1-0. \xc3\x8en sezonul 2009-2010, Bojinov a jucat 31 de partide \xc3\xaen toate competi\xc8\x9biile, marc\xc3\xa2nd opt goluri._NEWLINE_La 4 iulie 2010, s-a confirmat faptul c\xc4\x83 Parma a l-a cump\xc4\x83rat definitv pe Bojinov. Cu toate acestea, Bojinov a avut un sezon dificil, cu evolu\xc8\x9bii slabe \xc8\x99i pu\xc8\x9bine.\n_START_SECTION_\nSporting CP\n_START_PARAGRAPH_\nLa 6 iulie 2011, echipa portughez\xc4\x83 Sporting CP a semnat cu Bojinov un contract pe cinci ani, pl\xc4\x83tindu-i 2,6 milioane de euro pentru 80% din drepturile sale federative, care ar fi putut cre\xc8\x99te p\xc3\xa2n\xc4\x83 la 3,5 milioane de euro \xc3\xaen func\xc8\x9bie de performan\xc8\x9bele sale. Din transferul s\xc4\x83u la Sporting a f\xc4\x83cut parte \xc8\x99i mijloca\xc8\x99ul chilian Jaime Vald\xc3\xa9s, care a fost trimis sub form\xc4\x83 de \xc3\xaemprumut la Parma ca parte a schimbului._NEWLINE_\xc3\x8en timpul petrecut la Lisabona, a fost folosit de c\xc4\x83tre antrenorul Domingos Paci\xc3\xaancia mai mult ca rezerv\xc4\x83. El a debutat \xc3\xaen prima sa echip\xc4\x83 pe 25 august \xc3\xaempotriva echipei daneze Nordsj\xc3\xa6lland \xc3\xaentr-un meci de UEFA Europa League. El ar \xc3\xaenscris pentru prima dat\xc4\x83 pentru Sporting pe 24 octombrie \xc3\xaempotriva lui Gil Vicente. A marcat o dubl\xc4\x83 \xc3\xaempotriva lui Barcelos, cu Bojinov ajut\xc3\xa2ndu-\xc8\x99i echipa s\xc4\x83 \xc3\xaenving\xc4\x83 cu 6-1 \xc3\xaentr-un meci din campionatul portughez._NEWLINE_La 20 ianuarie 2012, Sporting l-a declarat pe Bojinov persona non-grata, interzic\xc3\xa2nd juc\xc4\x83torului s\xc4\x83 intre pe stadion sau pe terenurile de antrenament ale academiei, datorit\xc4\x83 ac\xc8\x9biunilor sale din meciul din Ta\xc3\xa7a da Liga \xc3\xaempotriva lui Moreirense, jucat \xc3\xaen ziua precedent\xc4\x83. \xc3\x8en minutul 92, Sporting a primit un penalty decisiv, care, dac\xc4\x83 ar fi fost transformat, ar fi adus echipei victoria. Mijloca\xc8\x99ul lui Sporting, Mat\xc3\xadas Fern\xc3\xa1ndez, era fost preg\xc4\x83tit s\xc4\x83 bat\xc4\x83 lovitura, dar Bojinov i-a luat mingea, \xc3\xaemping\xc3\xa2ndu-l \xc8\x99i insist\xc3\xa2nd s\xc4\x83 bat\xc4\x83 el, \xc3\xaen ciuda faptului c\xc4\x83 nu executase niciun penalty pentru Sporting \xc8\x99i niciun penalty \xc3\xaentr-un meci oficial din 2006. Nu a reu\xc8\x99it s\xc4\x83 \xc3\xaenscrie, \xc3\xaenfuriindu-i pe suporterii \xc8\x99i antrenorul lui Sporting, care l-a suspendat pe Bojinov din cauza faptului c\xc4\x83 nu a respectat decizia antrenorului \xc8\x99i regulile clubului. \xc3\x8en urma acestui incident a fost \xc3\xaemprumutat la Lecce.\n_START_SECTION_\n\xc3\x8emprumuturile la Verona \xc8\x99i Vicenza\n_START_PARAGRAPH_\nLa 31 august 2012, s-a anun\xc8\x9bat c\xc4\x83 Bojinov a devenit oficial juc\xc4\x83torul Veronei, la care a fost \xc3\xaemprumutat timp de un an, \xc3\xaens\xc4\x83 a jucat numai jum\xc4\x83tate de an aici, pentru c\xc4\x83 pe 17 ianuarie 2013, el a fost \xc3\xaemprumutat la Vicenza pentru \xc8\x99ase luni. A marcat primul s\xc4\x83u gol \xc3\xaen al doilea meci pentru Vicenza \xc3\xaempotriva lui Juve Stabia pe 2 februarie. Bojinov a \xc3\xaenscris din nou pe 26 februarie o dubl\xc4\x83 \xc3\xaempotriva lui Grosseto \xc3\xaentr-o victorie cu 2-1._NEWLINE_La 6 septembrie 2013, contractul dintre Bojinov \xc8\x99i Sporting a fost reziliat.\n_START_SECTION_\nLevski Sofia\n_START_PARAGRAPH_\n\xc3\x8en ultima zi a lunii ianuarie 2014, s-a anun\xc8\x9bat c\xc4\x83 Bojinov a semnat un contract cu echipa bulgar\xc4\x83 Levski Sofia. Pentru prima oar\xc4\x83 \xc3\xaen carier\xc4\x83, el a jucat pentru un club din \xc8\x9bara sa de origine. El a marcat un gol la debutul s\xc4\x83u neoficial pe 7 februarie, \xc3\xaentr-un meci amical pierdut cu 2-4 cu echipa ceh\xc4\x83 Teplice. Bojinov a \xc3\xaenscris primul gol \xc3\xaentr-un meci oficial pe 12 martie \xc3\xaentr-o victorie de 3-1 cu Botev Plovdiv \xc3\xaentr-un meci din Cupa Bulgariei. La 11 mai 2014, Bojinov a \xc3\xaenscris dou\xc4\x83 goluri \xc3\xaen meciul pierdut acas\xc4\x83 cu 2-3 \xc3\xaempotriva campioanei en-titre Ludogore\xc8\x9b Razgrad.\n_START_SECTION_\nTernana\n_START_PARAGRAPH_\n\xc3\x8en septembrie 2014, Bojinov \xc8\x99i-a reziliat contractul cu Levski \xc8\x99i a ajuns la echipa de Serii B Ternana, cu care a semnat din postura de juc\xc4\x83tor liber de contract. A debutat la Bologna pe 23 septembrie, juc\xc3\xa2nd \xc3\xaen total 90 de minute. La 4 noiembrie, \xc3\xaempotriva lui Virtus Entella la Stadio Comunale, Bojinov a marcat primul gol pentru Ternana, cel prin care echipa sa a egalat \xc3\xaen minutul 49 \xc3\xaentr-o \xc3\xaenfr\xc3\xa2ngere cu 2-1. La 17 ianuarie 2015, Bojinov a marcat o dubl\xc4\x83 \xc3\xaen victoria cu 2-1 de pe teren propriu cu Crotone; al doilea gol a fost marcat dintr-o lovitur\xc4\x83 fantastic\xc4\x83 de la 40 de metri.\n_START_SECTION_\nPartizan\n_START_PARAGRAPH_\nLa 14 iunie 2015, Bojinov a semnat un contract pe doi ani cu echipa s\xc3\xa2rb\xc4\x83 Partizan. Fostul juc\xc4\x83tor al lui Partizan \xc8\x99i interna\xc8\x9bionalul bulgar Ivan Ivanov i-a recomandat lui Bozinov Partizanul. Bojinov a primit num\xc4\x83rul 86 \xc8\x99i a spus c\xc4\x83 este num\xc4\x83rul lui norocos \xc8\x99i de aceea a ales s\xc4\x83-l poarte pe tricou. El \xc8\x99i-a f\xc4\x83cut debutul pentru club \xc3\xaen a doua rund\xc4\x83 de calificare \xc3\xaen UEFA Champions League \xc3\xaempotriva lui Dila Gori, la 14 iulie 2015. \xc3\x8en meci, a petrecut 77 de minute pe teren f\xc4\x83r\xc4\x83 a \xc3\xaenscrie. La 17 iulie 2015, \xc3\xaempotriva lui Metalac, Bojinov a marcat primul s\xc4\x83u gol pentru Partizan. \xc3\x8en acel meci, a \xc3\xaenscris un gol \xc8\x99i a dat dou\xc4\x83 pase de gol \xc3\xaentr-o victorie acas\xc4\x83 cu 4-0. La 25 iulie 2015, Bojinov a marcat de dou\xc4\x83 ori \xc3\xaempotriva lui Jagodina \xc3\xaentr-o victorie cu 6-0._NEWLINE_La 22 octombrie 2015, Bojinov a fost titular \xc3\xaen partida cu Athletic Bilbao din primul meci al grupelor UEFA Europa League din 2015-2016. La 13 decembrie 2015, Bojinov a intrat pe teren din postura de rezerv\xc4\x83 \xc3\xaen locul lui Ivan \xc5\xa0aponji\xc4\x87 \xc3\xaen minutul 59 \xc8\x99i a marcat o dubl\xc4\x83 \xc3\xaempotriva lui Rad. \xc3\x8en iarna anului 2016, Partizan a refuzat dou\xc4\x83 oferte separate de 2 milioane de euro venite at\xc3\xa2t din partea lui Sporting de Gij\xc3\xb3n, c\xc3\xa2t \xc8\x99i din partea lui Rayo Vallecano pentru Bojinov. \xc3\x8en ianuarie 2016, \xc3\xaen timpul unui interviu, el a promis oric\xc4\x83rui coleg de echip\xc4\x83 care \xc3\xaei va da o pas\xc4\x83 de gol 500 de euro. La 17 februarie 2017 \xc8\x99i-a reziliat contractul cu Partizan de comun acord.\n_START_SECTION_\nMeizhou Hakka\n_START_PARAGRAPH_\n\xc3\x8en martie 2017, el a semnat cu clubul chinez din liga secund\xc4\x83 Meizhou Hakka.\n_START_SECTION_\nLausanne\n_START_PARAGRAPH_\n\xc3\x8en iulie 2017, Bojinov a semnat un contract pe doi ani cu echipa elve\xc8\x9bian\xc4\x83 Lausanne; totu\xc8\x99i, \xc3\xaen octombrie, \xc8\x99i-a reziliat contractul cu clubul.\n_START_SECTION_\nRijeka\n_START_PARAGRAPH_\n\xc3\x8en februarie 2018, Bojinov a semnat cu Rijeka din Croa\xc8\x9bia ca juc\xc4\x83tor liber de contract. El a fost ini\xc8\x9bial semnat p\xc3\xa2n\xc4\x83 \xc3\xaen iunie 2018 cu o op\xc8\x9biune de extindere. El \xc8\x99i-a f\xc4\x83cut debutul oficial pentru club \xc3\xaen semifinala Cupei Croa\xc8\x9biei la fotbal din 2017-2018 \xc3\xaempotriva lui Dinamo Zagreb la 4 aprilie 2018, intr\xc3\xa2nd pe teren \xc3\xaen minutul 78. \xc3\x8en debutul s\xc4\x83u \xc3\xaen campionat \xc3\xaempotriva lui Inter Zapre\xc5\xa1i\xc4\x87, la 8 mai 2018, Bojinov a intrat \xc3\xaen minutul 76 \xc8\x99i \xc3\xaen mai pu\xc8\x9bin de trei minute de c\xc3\xa2nd a intrat pe teren a dat o pas\xc4\x83 de gol pentru al 5-lea gol al lui Rijeka. La 5 iunie 2018, contractul lui Bojinov a fost prelungit pentru un alt sezon. la 20 august 2018, HNK Rijeka \xc8\x99i Bojinov au convenit de comun acord s\xc4\x83-\xc8\x99i rezilieze contractul cu clubul.\n_START_SECTION_\nLa na\xc8\x9bional\xc4\x83\n_START_PARAGRAPH_\nBojinov a debutat pentru Bulgaria la UEFA Euro 2004 pe 22 iunie 2004, c\xc3\xa2nd a intrat pe teren \xc3\xaen partida pierdut\xc4\x83 cu 1-2 \xc3\xaempotriva Italiei. El a marcat cel de-al doilea gol pe 19 august 2004 \xc3\xaen remiza 1-1 \xc3\xaempotriva Irlandei \xc3\xaentr-un meci amical \xc3\xaen care a marcat \xc8\x99i primul s\xc4\x83u gol la na\xc8\x9bional\xc4\x83._NEWLINE_La 17 noiembrie 2005, Bojinov a \xc3\xaenscris un gol \xc3\xaempotriva Mexicului \xc3\xaentr-un meci amical \xc3\xaen Statele Unite la stadionul NRG, contribuind la o victorie cu 3-0. La 6 septembrie 2006, Bojinov a marcat primul s\xc4\x83u gol la na\xc8\x9bional\xc4\x83 \xc3\xaentr-un meci oficial \xc3\xaempotriva Sloveniei, \xc3\xaentr-o victorie cu 3-0 pe teren propriu \xc3\xaen calific\xc4\x83rile pentru UEFA Euro 2008. A fost, de asemenea, primul gol marcat de Bulgariei \xc3\xaen calific\xc4\x83rile pentru Euro 2008.\n_START_SECTION_\nStilul de joc\n_START_PARAGRAPH_\nOdat\xc4\x83 considerat un t\xc3\xa2n\xc4\x83r de perspectiv, Bojinov este cunoscut pentru tehnica \xc8\x99i abilit\xc4\x83\xc8\x9bile sale de marcator ca atacant fiind capabil s\xc4\x83 marcheze cu ambele picioare, av\xc3\xa2nd un \xc8\x99ut puternic \xc8\x99i precis, care i-a permis s\xc4\x83 joace al\xc4\x83turi de un alt atacant ca un al doilea atacant, sau ca extrem\xc4\x83 pe ambele flancuri, precum si \xc3\xaen centrul terenului; un fotbalist rapid, el a fost cunoscut \xc8\x99i pentru viteza pe distan\xc8\x9be scurte, agilitatea \xc8\x99i accelera\xc8\x9bia exploziv\xc4\x83, precum \xc8\x99i picioarele sale rapide \xc8\x99i controlul strict al balonului \xc3\xaen spa\xc8\x9bii limitate. \xc3\x8en ciuda talentului s\xc4\x83u, totu\xc8\x99i, el \xc8\x99i-a c\xc3\xa2\xc8\x99tigat, de asemenea, o reputa\xc8\x9bie pe tot parcursul carierei de juc\xc4\x83tor inconstant.\n_START_SECTION_\nVia\xc8\x9ba personal\xc4\x83\n_START_PARAGRAPH_\nBojinov a fost \xc3\xaentr-o rela\xc8\x9bie cu c\xc3\xa2nt\xc4\x83rea\xc8\x9ba bulgara Alisia. La 12 septembrie 2007, el a devenit tat\xc4\x83l unui copil. Pe fiul s\xc4\x83u \xc3\xael cheam\xc4\x83 tot Valeri. A fost c\xc4\x83s\xc4\x83torit cu Playmate-ul Playboy Nikoleta Lozanova."